Sheffield er i den danske offentlighed mest kendt som Danmarks vært under fodbold-EM i 1996 og som ramme for filmen "The Full Monty" fra 1997. Byen er kendetegnet af sin stålindustri, som bl.a. opfandt rustfrit stål, og kulminedrift var i mange år også en vigtig faktor i byens økonomi. Sværindustrien gik hårde tider i møde fra 1970erne og fremefter, og byen var i årtier hårdt ramt af udflytning af arbejdspladser, lukning af fabrikker og stor arbejdsløshed. Siden begyndelsen af 1990'erne er byen igen begyndt en positiv udvikling og investeringer i byen har igen taget fart.